FI Euroopan unionin virallinen lehti L 95/63

KOMISSION ASETUS (EY) N:o 319/2008,

annettu 7 päivänä huhtikuuta 2008,

yhteisen maatalouspolitiikan suoria tukijärjestelmiä koskevista yhteisistä säännöistä ja tietyistä viljelijöiden tukijärjestelmistä annetussa neuvoston asetuksessa (EY) N:o 1782/2003 säädetyn tilatukijärjestelmän täytäntöönpanoa koskevista yksityiskohtaisista säännöistä annetun asetuksen (EY) N:o 795/2004 ja neuvoston asetuksessa (EY) N:o 1782/2003 säädettyjen täydentävien ehtojen, tuen mukauttamisen ja yhdennetyn hallinto- ja valvontajärjestelmän soveltamista koskevista yksityiskohtaisista säännöistä annetun asetuksen (EY) N:o 796/2004 muuttamisesta

EUROOPAN YHTEISÖJEN KOMISSIO, joka

ottaa huomioon Euroopan yhteisön perustamissopimuksen,

ottaa huomioon yhteisen maatalouspolitiikan suoria tukijärjestelmiä koskevista yhteisistä säännöistä ja tietyistä viljelijöiden tukijärjestelmistä sekä asetusten (ETY) N:o 2019/93, (EY) N:o 1452/2001, (EY) N:o 1453/2001, (EY) N:o 1454/2001, (EY) N:o 1868/94, (EY) N:o 1251/1999, (EY) N:o 1254/1999, (EY) N:o 1673/2000, (ETY) N:o 2358/71 ja (EY) N:o 2529/2001 muuttamisesta 29 päivänä syyskuuta 2003 annetun neuvoston asetuksen (EY) N:o 1782/2003 (1) ja erityisesti sen 145 artiklan c, m ja n alakohdan,

sekä katsoo seuraavaa:

(1) Neuvoston asetuksen (EY) N:o 1782/2003 44 artiklan 3 kohdassa säädetään, että viljelylohkojen, jotka vastaavat tukioikeuksiin liittyvää tukikelpoista hehtaarimäärää, on oltava viljelijän käytössä vähintään 10 kuukautta. Yhteisen maatalouspolitiikan suoria tukijärjestelmiä koskevista yhteisistä säännöistä ja tietyistä viljelijöiden tukijärjestelmistä annetun asetuksen (EY) N:o 1782/2003 ja Euroopan maaseudun kehittämisen maatalousrahaston (maaseuturahaston) tuesta maaseudun kehittämiseen annetun asetuksen (EY) N:o 1698/2005 muuttamisesta 14 päivänä helmikuuta 2008 annetussa neuvoston asetuksessa (EY) N:o 146/2008 muutetaan asetuksen (EY) N:o 1782/2003 44 artiklan 3 kohtaa, jotta jäsenvaltiot voivat asettaa päivän, jolloin viljelylohkojen olisi oltava viljelijän käytössä. Tämän muutoksen vuoksi komission asetuksen (EY) N:o 795/2004 (2) 24 artiklan 2 kohtaan sisältyvät yksityiskohtaiset säännökset, jotka koskevat sen vaatimuksen täytäntöönpanoa, jonka mukaan viljelylohkojen on oltava viljelijän käytössä vähintään 10 kuukautta, eivät ole enää tarpeen. Sen vuoksi mainitun asetuksen 24 artiklan 2 kohta olisi poistettava. Lisäksi mainitun asetuksen 26 artiklan 2 kohtaa olisi muutettava.

(2) Lisäksi asetuksen (EY) N:o 146/2008 1 artiklan 1 ja 2 kohdalla käyttöön otettujen täydentäviä ehtoja koskevien sääntöjen muutosten vuoksi komission asetusta (EY) N:o 796/2004 (3) olisi mukautettava.

(3) Käyttöön on otettu sääntöjä, jotka eräissä tapauksissa edellyttävät toimivaltaisen viranomaisen jatkotoimenpiteitä sen suhteen, että viljelijä on toteuttanut korjaavan toimen. Jotta ei heikennettäisi valvontajärjestelmää, erityisesti paikalla tehtäviä tarkastuksia koskevien otosten osalta, olisi selvennettävä, että kyseisiä jatkotoimenpidetapauksia ei pitäisi ottaa huomioon vähimmäistarkastusotosta vahvistettaessa.

(4) Lisäksi jos jäsenvaltio soveltaa asetuksen (EY) N:o 1782/2003 6 artiklan 3 kohdassa tai 7 artiklan 2 kohdassa säädettyä mahdollisuutta olla tekemättä vähennystä vähäisten noudattamatta jättämisten vuoksi tai olla tekemättä enintään 100 euron suuruisia vähennyksiä, olisi vahvistettava säännöt niiden tapausten varalta, jolloin viljelijä jättää toteuttamatta häneltä edellytetyn korjaavan toimen.

(5) Sen vuoksi asetuksia (EY) N:o 795/2004 ja (EY) N:o 796/2004 olisi muutettava.

(6) Mahdollisuutta olla tekemättä vähennystä vähäisten noudattamatta jättämisten vuoksi tai olla tekemättä enintään 100 euron suuruisia vähennyksiä sovelletaan 1 päivästä tammikuuta 2008. Sen vuoksi tässä asetuksessa säädettyjen muutosten olisi koskettava tukihakemuksia, jotka liittyvät 1 päivästä tammikuuta 2008 alkaviin vuosiin tai palkkiokausiin. Sen vuoksi tätä asetusta olisi sovellettava 1 päivästä tammikuuta 2008. Uusia säännöksiä, jotka koskevat viljelijöiden vastuuta silloin, kun säännöksiä jätetään noudattamatta maata siirrettäessä, sovelletaan kuitenkin 1 päivästä huhtikuuta 2008. Sen vuoksi asetuksen (EY) N:o 796/2004 vastaavaa muutosta olisi myös sovellettava samasta päivästä alkaen.

(7) Neuvoston asetuksen (EY) N:o 1698/2005 soveltamista koskevista yksityiskohtaisista säännöistä maaseudun kehittämisen tukitoimenpiteitä koskevien tarkastusmenettelyjen ja täydentävien ehtojen täytäntöönpanon osalta 7 päivänä joulukuuta 2006 annetussa komission asetuksessa (EY) N:o 1975/2006 (4) on viittaus asetuksen (EY) N:o 796/2004 erääseen säännökseen, joka olisi poistettava tällä asetuksella. Oikeusvarmuuden vuoksi on aiheellista täsmentää, että mainittu säännös säilyy voimassa asetuksen (EY) N:o 1975/2006 soveltamiseksi, kunnes myöhemmin tehdään päätös asianmukaisen lainsäädäntömenettelyn mukaisesti.

(8) Suorien tukien hallintokomitea ei ole antanut lausuntoa puheenjohtajansa asettamassa määräajassa,

ON ANTANUT TÄMÄN ASETUKSEN:

1 artikla

Muutetaan asetus (EY) N:o 795/2004 seuraavasti:

1) Poistetaan 24 artiklan 2 kohta.

2) Korvataan 26 artiklan 2 kohdan ensimmäinen alakohta seuraavasti: ”Jäsenvaltion on määriteltävä 1 kohdassa tarkoitettu alue viimeistään yhtä kuukautta ennen jäsenvaltion asetuksen (EY) N:o 1782/2003 44 artiklan 3 kohdan mukaisesti vahvistamaa päivää.”

2 artikla

Muutetaan asetus (EY) N:o 796/2004 seuraavasti:

1) Lisätään 44 artiklaan 1 a kohta seuraavasti: ”1 a. Tämän artiklan 1 kohdassa tarkoitettua tarkastusten vähimmäismäärää vahvistettaessa ei oteta huomioon asetuksen (EY) N:o 1782/2003 6 artiklan 3 kohdassa tai 7 artiklan 2 kohdan kolmannessa alakohdassa edellytettyjä toimia.”

2) Korvataan 48 artiklan 2 kohta seuraavasti: ”2. Viljelijälle on ilmoitettava kaikista havaituista säännösten noudattamatta jättämisistä 3 kuukauden kuluessa siitä, kun paikalla tehtävä tarkastus on tehty. Jollei viljelijä ole toteuttanut välittömästi korjaavia toimia, jotka lopettavat asetuksen (EY) N:o 1782/2003 7 artiklan 2 kohdassa tarkoitetun noudattamatta jättämisen, viljelijälle on ilmoitettava, että korjaava toimi on toteutettava mainitun säännöksen mukaisesti ensimmäisessä alakohdassa vahvistetun ajan kuluessa. Jos jäsenvaltio käyttää asetuksen (EY) N:o 1782/2003 6 artiklan 3 kohdassa säädettyä mahdollisuutta olla tekemättä vähennystä tai jättämättä tuen ulkopuolelle, kyseiselle viljelijälle on ilmoitettava viimeistään kuukauden kuluttua siitä, kun päätös olla tekemättä vähennystä tai jättämättä tuen ulkopuolelle on tehty, että korjaava toimi on toteutettava.”

3) Poistetaan 65 artiklan 2 kohta, jollei tämän asetuksen 3 artiklasta muuta johdu.

4) Lisätään 66 artiklaan 2 a ja 2 b kohta seuraavasti: ”2 a. Jos jäsenvaltio käyttää mahdollisuutta olla tekemättä vähennystä tai jättämättä tuen ulkopuolelle asetuksen (EY) N:o 1782/2003 6 artiklan 3 kohdan mukaisesti eikä viljelijä ole korjannut tilannetta asetetussa määräajassa, vähennys tai tuen ulkopuolelle jättäminen on tehtävä. Toimivaltaisen viranomaisen on asetettava määräaika, joka saa olla enintään sitä vuotta seuraavan vuoden loppuun, jolloin havainto tehtiin. 2 b. Jos jäsenvaltio käyttää mahdollisuutta pitää noudattamatta jättämistä vähäisenä asetuksen (EY) N:o 1782/2003 7 artiklan 2 kohdan toisen ja kolmannen alakohdan mukaisesti ja jos viljelijä ei ole korjannut tilannetta asetetussa määräajassa, vähennys on tehtävä. Toimivaltaisen viranomaisen on asetettava määräaika, joka saa olla enintään sitä vuotta seuraavan vuoden loppuun, jolloin havainto tehtiin. Kyseistä noudattamatta jättämistä ei voida pitää vähäisenä, ja on tehtävä vähintään 1 kohdassa säädetty yhden prosentin suuruinen vähennys. Lisäksi vähäisenä pidettyä noudattamatta jättämistä, jonka viljelijä on korjannut ensimmäisessä alakohdassa säädetyn määräajan kuluessa, ei katsota 4 kohdan mukaiseksi noudattamatta jättämiseksi.”

5) Poistetaan 74 artiklan 7 kohta.

3 artikla

Asetuksen (EY) N:o 796/2004 65 artiklan 2 kohta, sellaisena kuin sen on säädettynä ennen sen poistamista tämän asetuksen 2 artiklan 3 kohdalla, säilyy voimassa asetuksen (EY) N:o 1975/2006 22 artiklan 1 kohdan soveltamiseksi.

4 artikla

Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.

Sitä sovelletaan tukihakemuksiin, jotka liittyvät 1 päivästä tammikuuta 2008 alkaviin vuosiin tai palkkiokausiin.

Tämän asetuksen 2 artiklan 3 kohtaa sovelletaan kuitenkin 1 päivästä huhtikuuta 2008.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 7 päivänä huhtikuuta 2008. Komission puolesta Mariann FISCHER BOEL Komission jäsen

(1) EUVL L 270, 21.10.2003, s. 1. Asetus sellaisena kuin se on viimeksi muutettuna asetuksella (EY) N:o 146/2008 (EUVL L 46, 21.2.2008, s. 1).

(2) EUVL L 141, 30.4.2004, s. 1. Asetus sellaisena kuin se on viimeksi muutettuna asetuksella (EY) N:o 1522/2007 (EUVL L 335, 20.12.2007, s. 27).

(3) EUVL L 141, 30.4.2004, s. 18. Asetus sellaisena kuin se on viimeksi muutettuna asetuksella (EY) N:o 145/2008 (EUVL L 44, 20.2.2008, s. 9).

(4) EUVL L 368, 23.12.2006, s. 74. Asetus sellaisena kuin se on viimeksi muutettuna asetuksella (EY) N:o 1396/2007 (EUVL L 311, 29.11.2007, s. 3).